
HOTĂRÂREA nr. 194/ 2022
[bookmark: _Hlk99548421][bookmark: _Hlk99547898][bookmark: _Hlk99971310][bookmark: _Hlk99548104]privind aprobarea depunerii proiectului “Îmbunătățirea eficienței energetice pentru Grădinița ”Lumea Copiilor” în cadrul Planului Național de Redresare și Reziliență, apel de proiecte PNRR/2022/C5/2/B.2.1/1, componenta 5 – Valul renovării, axa 2 – Schema de granturi pentru eficiența energetică și reziliență în clădiri publice, operațiunea B.2. – Renovarea energetică moderată sau aprofundată a clădirilor publice

[image: ]

	Consiliul Local al Municipiului Lupeni;
Având în vedere Proiectul de hotărâre nr. 193/ 022 precum și Referatul de aprobare nr. 30.420/ 7 octombrie 2022 al domnului Lucian Marius Resmeriță, Primar al Municipiului Lupeni prin care propune aprobarea depunerii proiectului “Îmbunătățirea eficienței energetice pentru Grădinița ”Lumea Copiilor” în cadrul Programului Național de Redresare și Reziliență; 
Văzând Raportul nr. 30.428/ 7 octombrie 2022 prezentat de Serviciului Dezvoltare Locală, Proiecte din cadrul Primăriei Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;
[bookmark: _Hlk99628948]Având in vedere prevederile Anexei la Ordin nr. 441 din 24 martie 2022 pentru aprobarea Ghidului specific privind regulile şi condiţiile aplicabile finanţării din fondurile europene aferente Planului naţional de redresare şi rezilienţă în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, componenta 5 - Valul renovării, axa 2 - Schema de granturi pentru eficienţă energetică şi rezilienţă în clădiri publice, operaţiunea B.2: Renovarea energetică moderată sau aprofundată a clădirilor publice;
Având în vedere prevederile Ordinul Ministrului Dezvoltarii, Lucrărilor Publice si Administratiei nr. 2612/4 octombrie 2022 pentru modificarea și completarea Ghidurilor Specifice – Condiții de accesare a fondurilor europene aferente PNRR, Componenta 5 – Valul renovării;
În conformitate cu prevederile Legii nr. 273/ 2006 privind finanțele publice locale, cu modificările și completările ulterioare;
În conformitate cu prevederile Legii nr. 24/2000 privind normele de tehnică legislativă pentru elaborarea actelor normative, cu modificările și completările ulterioare;
În temeiul art. 139, alin. (3) lit. a) precum şi ale art. 166 alin. (2) lit. d)  din Ordonanța de Urgență nr. 57 / 2019 privind Codul administrativ, cu modificările și completările ulterioare.

H O T Ă R Ă Ş T E 

[bookmark: _Hlk58917871][bookmark: _Hlk99628754][bookmark: _Hlk99621953]	Art. 1 – Se aprobă depunerea proiectului “Îmbunătățirea eficienței energetice pentru Grădinița ”Lumea Copiilor” pentru obținerea finanțării în cadrul Planului Național de Redresare și Reziliență, apel de proiecte PNRR/2022/C5/2/B.2.1/1, componenta 5 – Valul renovării, axa 2 – Schema de granturi pentru eficiența energetică și reziliență în clădiri publice, operațiunea B.2. – Renovarea energetică moderată sau aprofundată a clădirilor publice, runda 2.  
[bookmark: _Hlk101162594]Art. 2 – Se aprobă valoarea maximă eligibilă solicitată pentru proiectul “Îmbunătățirea eficienței energetice pentru Grădinița ”Lumea Copiilor”   în sumă de 2.755.176,12 lei fără TVA (calculată în conformitate cu precizările din secțiunea 2.5 din ghidul de finanțare astfel: aria desfășurată de 1.215,20 m 2  x 440 euro fără TVA + 25.000 euro x 1 stații de reîncărcare la cursul 1 euro = 4,9227).
Art. 3 – Se aprobă Descrierea sumară a investitiei propuse prin proiect și principalii indicatori asa cum reies din Expertiza tehnică și Raportul de audit energetic pentru obiectivul de investiție “Îmbunătățirea eficienței energetice pentru Grădinița ”Lumea Copiilor”, conform anexei la prezenta hotarare.
Art. 4 – Consiliul Local al UAT Mun. Lupeni îsi exprimă acordul cu privire la susținerea cheltuielilor neeligibile ale proiectului “Îmbunătățirea eficienței energetice pentru Grădinița ”Lumea Copiilor”  așa cum acestea vor rezulta din documentatiile tehnico-economice/contractul de lucrări solicitate în etapa de implementare.
Art. 5 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.
Art. 6 – Hotărârea se va comunica Instituţiei Prefectului – Judeţul Hunedoara, Primarului Municipiului Lupeni, Biroului Dezvoltare Locală, Direcției Economice, Serviciului Achiziții, Investiții, Lucrări, Patrimoniu și se aduce la cunoștință publică.

Lupeni, 
		 7 octombrie 2022
              	 
                PREȘEDINTE DE ȘEDINȚĂ   	               CONTRASEMNEAZĂ – SECRETAR GENERAL                           
                     Ing. DORIN CORDEA	                                           Jr. MARIUS CLAUDIU BĂLOI

Anexa la Hotărârea nr. 194/ 2022
Descrierea sumară a investiției propuse prin proiect și principalii indicatori . 
“Îmbunătățirea eficienței energetice pentru Grădinița ”Lumea Copiilor”


Prin investiția propusă în baza Ghidului specific privind regulile și condițiile aplicabile finanțării din fondurile europene aferente Planului Național de Redresare și Reziliență, în cadrul apelului de proiecte PNRR/2022/C5/B.2.1/1, PNRR/2022/C5/B.2.2/1, componenta 5 – Valul renovării, axa 2 – Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice, se urmărește creșterea eficienței energetice și reducerea consumului de energie pentru încălzire între 30 – 60% (conform Recomandării Comisiei privind renovarea clădirilor nr.2019/786, renovarea moderată presupune economii de energie primară cuprinse între 30-60%) în comparație cu situația anterioară renovării și respectarea Comunicării Comisiei – Orientări tehnice privind aplicarea principiului de ”a nu aduce prejudicii semnificative”, în temeiul Regulamentului privind Mecanismul de redresare și reziliență(2021/C58/01) 
a) Descrierea sumară a investiției
Prin prezentul proiect “Îmbunătățirea eficienței energetice pentru Grădinița ”Lumea Copiilor” se propune reabilitarea clădirii Grădiniței ”Lumea Copiilor”, situate în Municipiul Lupeni, str.Bărbăteni, nr.147, care să ducă la atingerea indicatorilor de eficiență energetică, conform ghidului de finanțare.
Conform documentațiilor tehnice ”Raport de expertiză tehnică” și Audit energetic” construcția se încadrează în CATEGORIA ”C” DE IMPORTANȚĂ conf. HGR 766/1997 – anexa 3 și CLASA III DE IMPORTANȚĂ conform P100-3/2019.
Descrierea sumară a intervenției -  Categorii de lucrări.
Conform recomandărilor din expertiza tehnică și din auditul energetic pentru clădirea Grădinița ”Lumea Copiilor”, se conturează o serie de lucrări care să îndeplinească cerințele și indicatorii de eficiență energetică din ghidul de finanțare.
S1 - Soluția de reabilitare pentru pereți exteriori
Se propune sporirea rezistenței termice a pereților exteriori peste valoarea de 1.80 m2K/W prevazută prin C107/2005, respectiv Ord. 2641/2017, prin izolarea termică a pereților exteriori cu un strat de 15 cm de polistiren expandat (Cs min = 80kPa, Rt min = 120 kPa, λ=0.37, clasa de reacție la foc B-s2,d0). Se va realiza un brâu perimetral, pe toate laturile exterioare, între nivele, cu vata minerala bazaltica,15 cm, λ=0.036, Cs min = 30kPa, Rt min = 10kPa, clasa de reactie la foc A1, cu o lățime de 30 cm. Pe conturul tâmplăriei exterioare se vor termoizola glafurile şi solbancurile cu polistiren expandat 5 cm, λ=0.0352, Cs min = 120kPa, Rt min = 200kPa, clasa de reactie la foc B-s2,d0. Soclul și pereții spre sol se vor termoizola cu polistiren expandat 10 cm, λ=0.0352, Cs min = 120kPa, Rt min = 200kPa, clasa de reactie la foc B-s2,d0.
S2 - Solutia de reabilitare pentru tâmplărie exterioară
Actual tâmplăria este din PVC, cu geam dublu și are o rezistență termică mai mică decât rezistența termică minimă impusă. Soluția  implică schimbarea tâmplăriei existente, cu tâmplărie din PVC cu geam termoizolant cu rezistență minimă Rmin= 0.77 m2K/W. 
S3 - Solutia de reabilitare pentru placa peste ultimul nivel
Sporirea rezistentei termice a planșeului, peste ultimul nivel, peste valoarea  de 5,00 m2K/W prevazuta prin C107/2005, respectiv Ord. 2641/2017, se va realiza prin montarea, în pod, a unui strat termoizolant din  vata minerala bazaltica, λ=0.040, Cs min.=50 kPa, Rt min=10kPa, clasa de reactie la foc C/B-s2,d0 cu grosimea de 30 cm. 
S4 - Soluții de reabilitare/modernizare energetică pentru instalații
Instalații încălzire
-	se va înlocui actuala instalație de încălzire; radiatorele propuse vor fi din aluminiu iar conductele din cupru; conductele îngropate se vor termoizola cu cochilii din vată minerală;
-	se va înlocui cazanul existent cu un cazan pe combustibil gazos, în condensație;
-	montarea robinetelor cu cap termostatic la radiatoare și a robinetelor de presiune diferențială la baza coloanelor de încălzire în scopul creșterii eficienței sistemului de încălzire prin autoreglarea termohidraulică a rețelei de conducte de încălzire;
Instalații apă caldă de consum
-	se va înlocui actuala instalație de apă caldă de consum;
-	se va monta un sistem de panouri solare, pentru prepararea apei calde, care să acopere 50% din necesarul de energie;
-	prepararea apei calde de consum se va realiza prin intermediul unui boiler cu 2 serpentine: o serpentină cu agent termic provenit de la centrala termică propusă și o serpentină cu agent termic de la panourile solare propuse;
-	se vor termoizola conductele de apă caldă de consum;
Instalații de iluminat
-	se va înlocui actuala instalație electrică de iluminat și corpurile de iluminat aferente, cu corpuri de iluminat tip LED, cu consum redus de energie;
-	se va realiza un sistem de panouri fotovoltaice, care să acopere 50% din necesarul de energie pentru iluminat;
-	se vor monta întrerupătoare automate, cu detectare de mișcare în casele de scări și holuri;
[bookmark: _Hlk116034352]b) Rezultate așteptate
		
	REZULTATE
	Valoare la începutul implementării proiectului
	Valoare la finalul implementării proiectului

	Consumul anual specific de energie finală pentru încălzire(kWh/mp an)
	337,35
	101,57

	Consumul de energie primară totală (kh/mp an)
	472,50
	170,42

	Consumul de energie primară totală utilizând surse convenționale (kWh/mp an)
	472,50
	135,85

	Consumul de energie primară totală utilizând surse regenerabile (kWh/mp an)
	0
	34,57

	Nivelul anual estimat al gazelor cu efect de seră (echivalent kg CO2/mp an)
	81,259
	29,051


c) Indicatori tehnico economici:
[bookmark: _Hlk116034287]Intervențiile propuse pentru clădire duc la o reducere a consumului anual specific de energie finală pentru încălzire de cel putin 50% față de consumul anual specific de energie pentru încălzire înainte de renovare și la o reducere a consumului de energie primară și a emisiilor de CO2 mai mare de 30%.
Indicatorii apelurilor de proiecte:
Reducere a consumului anual specific de energie finală pentru încălzire (kWh/m2an) – 237,58
Reducere a consumului de energie primară totală (kWh/m2an) – 302,08
Consumul de energie primară utilizând surse regenerabile la finalul implementării proiectului(kWh/m2an) – 34,57
Arie desfășurată de clădire publică, renovate energetic (m2) – 1215,20
Reducere anuală estimate a gazelor cu efect de seră (echivalent kgCO2/m2an) – 52,21
Puncte de încărcare rapidă (cu putere peste 22kW) instalate pentru vehicule electrice (număr) -1
Persoane care beneficiază în mod direct de măsuri pentru adaptarea la schimbările climatice – 60
Luând în considerare:
Aria desfășurată de clădire publică, renovată energetic (m2) – 1215,20
[bookmark: _Hlk101161639]Valoare renovare energetică: 534.688 Euro (fără TVA), respectiv 2.632.108,62 lei (fără TVA)
Valoare stații de încărcare:25.000 Euro, respectiv 123.067,50 lei
Valoare totală proiect – valoare maximă eligibilă solicitată: 559.688 Euro (fără TVA), respectiv 2.755.176,12 lei (fără TVA), pentru un curs Euro: 1 euro= 4,9227 lei 
Valoarea maximă eligibilă a proiectului a fost calculată în conformitate cu prevederile ghidului de finanțare, secțiunea 2.5, utilizând formula:
Valoarea maximă eligibilă a proiectului = (aria desfășurată*cost unitar pentru lucrări de renovare moderată (440 Euro) + (cost stație încărcare rapidă (25000 Euro)* număr de stații).
Durata de implementare: 24 luni


Lupeni, 
		 7 octombrie 2022
              	 

                PREȘEDINTE DE ȘEDINȚĂ   	               CONTRASEMNEAZĂ – SECRETAR GENERAL                           
                     Ing. DORIN CORDEA	                                           Jr. MARIUS CLAUDIU BĂLOI

  hotărârea a fost aprobată prin vot  liber exprimat cu unanimitate de voturi  


